stanford-oval/wikipedia huggingface dataset:
Nainen Pariisissa
Juoni

Pienessä ranskalaisessa kylässä asuvat rakastavaiset Marie St. Clair ja Jean Millet suunnittelevat karkaavansa Pariisiin, jossa he voisivat mennä naimisiin vanhempiensa vastusteluista huolimatta. Marie menee rautatieasemalle ja Jean lupaa tulla perässä. Valmistautuessaan lähtöön Jean kuitenkin riitelee isänsä kanssa, minkä seurauksena isä saa sairauskohtauksen ja kuolee. Jean yrittää soittaa Marielle asemalle selittääkseen että ei voi lähteä tuona iltana ja jättää äitiään yksin, mutta Marie kuulee puhelusta vain osan, ja luulee Jeanin hylänneen hänet. Hän päättää kuitenkin lähteä yksin Pariisiin.
Elokuvassa siirrytään jonkin aikaa ajassa eteenpäin. Marie elää nyt ylellisesti Pariisissa rikkaan ja karismaattisen Pierre Revelin maksettuna rakastajattarena. Mennessään eräänä iltana juhliin Latinalaiskortteliin Marie erehtyy asunnon numerosta ja päätyykin kaupunkiin äitinsä kanssa muuttaneen Jeanin kotiin. Jean työskentelee taiteilijana, joskaan ei ole taloudellisesti kovin menestynyt. Rikas Marie tilaa Jeanilta muotokuvan. Kuvaa työstettäessä vanhat muistot palaavat kuitenkin pintaan ja Marie alkaa epäillä onneaan Pierren kanssa, varsinkin koska Pierre on menossa naimisiin toisen naisen kanssa. Marie ja Jean tajuavat rakastavansa yhä toisiaan, mutta koska Jean ei voi jättää äitiään eikä Marie ole varma haluaako jättää ylellistä elämäänsä, he päättävät pysyä erossa toisistaan. Epätoivoinen Jean ilmestyy aseen kanssa ravintolaan, jossa Marie on Pierren kanssa, ja ampuu itsensä. Marie palaa šokissa Jeanin äidin luokse, joka hetken aikaa suunnittelee tappavansa tämän, koska uskoo suhteen johtaneen rakkaan poikansa kuolemaan. Äiti kuitenkin tajuaa Marien surevan Jeania yhtä paljon kuin hänkin, ja luopuu aikeestaan.
Elokuvan lopussa aikaa on kulunut, ja Marie ja Jeanin äiti työskentelevät idyllisellä maaseudulla orpolasten parissa. Pierre sattuu ajamaan seudun läpi autollaan ja tietämättään ohittaa kärryillä istuvan, onnellisen Marien.
Vastaanotto

Vaikka kriitikot pitivät elokuvasta, yleisömäärät laskivat rajusti kahden viikon esittämisen jälkeen. Chaplin oli hyvin suosittu 1920-luvulla ja monet menivät katsomaan elokuvaa odottaen näkevänsä Chaplinin Kulkurin roolissaan. Elokuvan ensi-illassa jaettiin lentolehtisiä, jossa kerrottiin elokuvan poikkeavan Chaplinin normaaleista töistä, mutta yleisön toivottiin nauttivan siitä. Elokuvan alussa esitettiin myös teksti, jossa ilmoitettiin ettei Chaplin näyttele elokuvassa.
Elokuvan huono menestys oli Chaplinille kova isku ja hän veti elokuvan pois levityksestä yli viideksikymmeneksi vuodeksi. Vasta vuonna 1976 elokuva palautettiin julkisuuteen uuden musiikin ja leikkauksen kanssa.
Näyttelijät

| 0 | 1 | 2 |
| --- | --- | --- |
|  Edna Purviance  | … |  Marie St. Clair   |
|  Carl Miller  | … |  Jean Millet   |
|  Adolphe Menjou  | … |  Pierre Revel   |
|  Clarence Geldart  | … |  Marien isä   |
|  Lydia Knott  | … |  Jeanin äiti   |
|  Charles K. French  | … |  Jeanin isä   |
NMS Naluca (1888)

| Naluca |
| --- | --- |

Aluksen vaiheet
Rakentaja:  Le Havre, Ranska
Palveluskäyttöön:  1888
Poistui palveluskäytöstä:  ei tiedossa
Tekniset tiedot
Uppouma:  56 t
Pituus:  36,78 m
Syväys:  2,13 m
Koneteho:  540 ihp
Nopeus:  16 solmua
Miehistöä:  20
Aseistus
Aseistus:  2 × 1 naulan revolveritykkiä 2 × 14" torpedoputkea
NMS Naluca (romaniaksi Nava Majestǎţii Sale Naluca) oli Romanian kuninkaallisen laivaston Naluca-luokan torpedovene.
Valmistus

Alus tilattiin Le Havresta Ranskasta ja se laskettiin vesille 1888.
Palvelus

Aluksen kaksi yhden naulan tykkiä vaihdettiin 1907 yhteen konekivääriin.
Nojonen

Nojonen on sukunimi, joka on muun muassa seuraavilla suomalaisilla henkilöillä:
Aarre Nojonen (1926–1977), toimittaja ja ulkomaankirjeenvaihtaja
Liisa Nojonen (s. 1949), tanssipedagogi ja koreografi
Uolevi Nojonen (1939–2021), lasten- ja nuortenkirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nodong-1

Pohjois-Korean ballistiset ohjukset (RODONG=Nodong-1)
Nodong-1 (Etelä-Koreassa; Pohjois-Koreassa Rodong-1) on yksivaiheinen, keskimatkan ballistinen ohjus (MRBM), joka laukaistaan siirrettävältä lavetilta. Ohjus on kehitetty SS-1d Scud-C ohjuksesta. Ohjus kantaa 1 000–1 300 kilometriä, ja sen hyötykuorma on  1 200 kg. Ohjuksen läpimitta on 1,3 metriä ja pituus 16,2 metriä, ja lähtöpaino 16,5 tonnia.
Ohjuksen kehitystyö alkoi joskus 1980-luvun loppupuolella ja yhdysvaltalaiset havaitsivat ohjuksen vakoilusatelliitilla ensimmäisen kerran 1990. Sitä on testattu Pohjois-Koreassa vuonna 1993, mutta maantieteellisistä syistä sitä ei voida testata siellä koko lentomatkallaan. Ohjusta on testattu myös ulkomailla.
Tätä ohjusta on viety Pohjois-Koreasta Libyaan ja Iraniin sekä mahdollisesti Syyriaan ja Pakistaniin.
Pakistanissa Ghauri-ohjus perustuu ilmeisesti Nodongiin.
Aiheesta muualla

Center for Non-proliferation Studies, North Korea's Ballistic Missile Program (Arkistoitu – Internet Archive)
Claremont Institute, MissileThreat.com, No-dong 1 (Arkistoitu – Internet Archive)
GlobalSecurity.org, Nodong-1
Institute for Science and International Security, ISIS
Niklas Ajo

Niklas Ajo (s. 10. heinäkuuta 1994 Valkeakoski) on suomalainen ratamoottoripyöräilijä. Hän ajoi MotoGP-sarjassa Moto3-luokassa.
Ajo osallistui MM-sarjaan ensimmäisen kerran 16-vuotiaana marraskuussa 2010 Valenciassa 125-kuutioisten luokassa. Tuossa kilpailussa hän keskeytti kolme kierrosta ennen maalia. Kaudella 2011 Ajo ajoi 125-kuutioisten MM-sarjassa Interwetten-tallissa Aprilian RSW -pyörällä. Hän keräsi kauden aikana 19 pistettä ja sijoittui kokonaiskilpailussa 21:nneksi. Hänen paras osakilpailusijoituksensa oli kauden viimeisen osakilpailun kahdeksas sija.
Kaudella 2012 Ajo ajoi uudessa Moto3-luokassa TT Motion Events Racing -tallissa KTM:n pyörällä. Kauden aikana hän sijoittui kolmesti kymmenen parhaan joukkoon parhaan sijoituksen ollessa kahdeksas. Kokonaiskilpailussa hän sijoittui 19:nneksi 40 pisteellä. Kaudella 2013 hän sijoittui kuudesti kymmenen parhaan joukkoon ja parhaimmillaan kuudenneksi. Kokonaispisteissä hän sijoittui 14:nneksi 62 pisteellä. Kaudella 2014 ajo siirtyi ajamaan Husqvarnan pyörää Avant Tecno Husqvarna Ajo -talliin, jonka tallipäällikkönä toimi hänen isänsä Aki Ajo. Hän sai kaudella 52 pistettä, jolla sijoittui kokonaistuloksissa 15:nneksi. Hän saavutti kaudella myös toistaiseksi parhaan osakilpailusijoituksensa, kun hän ajoi Italian GP:ssä viidenneksi.
Kaudella 2015 Ajo palasi ajamaan KTM:n pyörällä. Hän ehti ajaa yksitoista osakilpailua, jonka jälkeen RBA Racing -talli ilmoitti vaihtavansa kuljettajaa.
Ajon isä Aki Ajo johtaa MM-sarjassa kilpailevaa Ajo Motorsport -tallia.
MotoGP-tilastot

| Kausi | Luokka | Merkki | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Sijoitus | Pist |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | 125 cc | Derbi | QAT | SPA | FRA | ITA | GBR | NED | CAT | GER | CZE | IND | RSM | ARA | JPN | MAL | AUS | POR | VAL Kesk. |  | – | 0 |
| 2011 | 125 cc | Aprilia | QAT 17 | SPA Kesk. | POR 14 | FRA Kesk. | CAT 13 | GBR 16 | NED Kesk. | ITA 22 | GER 10 | CZE Kesk. | IND Kesk. | RSM | ARA Kesk. | JPN Kesk. | AUS Kesk. | MAL | VAL 8 |  | 21. | 19 |
| 2012 | Moto3 | KTM | QAT 13 | SPA Kesk. | POR EX | FRA 15 | CAT 21 | GBR 14 | NED 8 | GER 14 | ITA 11 | IND DSQ | CZE EX | RSM Kesk. | ARA 14 | JPN 13 | MAL 9 | AUS Kesk. | VAL 9 |  | 19. | 40 |
| 2013 | Moto3 | KTM | QAT 9 | AME 15 | SPA 6 | FRA Kesk. | ITA 8 | CAT Kesk. | NED 10 | GER 18 | IND 11 | CZE Kesk. | GBR 15 | RSM 11 | ARA 21 | MAL 12 | AUS 9 | JPN 8 | VAL Kesk. |  | 14. | 62 |
| 2014 | Moto3 | Husqvarna | QAT 26 | AME 14 | ARG 8 | SPA 10 | FRA Kesk. | ITA 5 | CAT 8 | NED Kesk. | GER | IND Kesk. | CZE 12 | GBR 10 | RSM Kesk. | ARA 25 | JPN Kesk. | AUS 9 | MAL Kesk. | VAL Kesk. | 15. | 52 |
| 2015 | Moto3 | KTM | QAT Kesk. | AME 14 | ARG 10 | SPA 17 | FRA Kesk. | ITA 12 | CAT 13 | NED 17 | GER 10 | IND 30 | CZE Kesk. | GBR | RSM | ARA | JPN | AUS | MAL | VAL | 22. | 21 |
Nojanmaa

Nojanmaa on Savonlinnan kaupunkitaajaman itäosassa sijaitseva kaupunginosa. Vuoteen 1972 saakka Nojanmaa kuului Säämingin kuntaan. Kaupunginosa on saanut nimensä Nojamaan kartanosta, jonka nimi tulee aikoinaan aluetta asuttaneesta Nojoisten suvusta.
Kaupunginosassa on Nojanmaan koulu ja päiväkoti. Nojanmaasta pääsee keskustaan paikallisbussilla numero 4, vuoroja on päivän aikana 9.
Liiketoimintaa alueella edustavat Prisma, Carlson, Superkirppis, Tokmanni ja K-Rauta sekä useat Pajatien yritykset. Jatkosssa aiotaan kaupoille rakentaa Nojanmaan Itäkeskukseen lisää toimitilaa. Tokmannin viereen rakennettu uusi tavaratalo Rusta Nojanmaa viestittiin syksyllä 2020. Tokmannin ja Rustan taakse on sunniteltu erintarvikekauppaa, esimerkiksi K-market Nojanmaa tai suuri tavaratalo tai rakennustarvikekauppaa.
Vuonna 1997 Nojanmaa valittiin Etelä-Savon vuoden kyläksi.
Napero

| Napero |
| --- | --- |
 Napero-aiheinen leikkiteline leikkipuistossa
Tyyli:  Animaatio
Kestoaika:  ~7 min.
Luoja(t):  Guillermo García Carsí, Colman López, Luis Gallego ja David Cantolla
Alkuperämaa:   Espanja  Iso-Britannia (kaudet 1-2)
Alkuperäiskieli:  espanja
Verkko:   La 2 (kaudet 1-3) Clan TVE (kaudet 4-nykyhetki)  CITV (kaudet 1-2)   Netflix
Aiheesta muualla
IMDb
Napero (espanjaksi Pocoyó tyyliteltynä POCOYO) on espanjalainen tietokoneanimoitu lastenohjelma, jonka ovat luoneet Guillermo García Carsí, Colman López, Luis Gallego ja David Cantolla.
Sarjan hahmoja

Listassa on vain osa sarjan hahmoista.
Napero on pieni poika, joka rakastaa oivaltaa asioita leikin avulla. Hän ei tiedä aina mikä asia tai esine on tai mitä sillä tehdään. Kun Napero esimerkiksi löytää sateenvarjon ja ei tiedä mikä se on, kertoja kysyy: ”Osaako joku teistä kertoa Naperolle mikä tuo on?”
Ankka (espanjaksi Pato) on keltainen ankka, jolla on vihreä hattu ja pitkä nokka. Hän pitää kukkien ja kasvien kastelusta. Hänen nokkansa pystyy kääntymään 360 astetta. Hän on hyvin kärsimätön, ja kun Ankka saa raivokohtauksen, hän alkaa kaakattaa, pomppia ja hänen nokkansa pyörii. Ankan nokka liikkuu usein tunnetilan mukaan.
Käännös suomeksi
Ngiwal

| Ngiwal |
| --- | --- |

 Lippu
 Osavaltion sijainti Palaussa
Valtio:  Palau
Pinta-ala:  26 km²
Väkiluku (2015):  282
 – väestötiheys:  10,9 as./km²
Ngiwal on yksi Palaun kuudestatoista osavaltiosta. Se sijaitsee Babeldaobin saarella. Osavaltion pinta-ala on 26 neliökilometriä. Vuoden 2015 väestönlaskennassa asukkaita oli 282.
Ngiratkel Etpison

| Ngiratkel Etpison> Palaun presidentti |
| --- | --- |
 1989-1993  
Edeltäjä:  Thomas Remengesau Sr.
Seuraaja:  Kuniwo Nakamura
Henkilötiedot
Syntynyt: 3. toukokuuta 1925
Kuollut: 1. elokuuta 1997 (72 vuotta)
Kansalaisuus:  palaulainen
Ngiratkel Etpison (3. toukokuuta 1925 Koror, Palau – 1. elokuuta 1997 Riverside, Kalifornia) oli palaulainen poliitikko. Hän toimi maansa presidenttinä vuosien 1989–1993 aikana. Etpison valittiin virkaan 26 prosentin tuloksella, vain 31 äänen erolla Roman Tmetuchliin.
Naperovoikukka

| Naperovoikukka> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Alaheimo::  Cichorioideae
Suku::  Voikukat Taraxacum
Sektio::  Ahovoikukat Borea
Laji::  laceratum
Kaksiosainen nimi
 Taraxacum laceratum  (Brenner) Brenner 
Synonyymit
 Taraxacum parvuliceps H.Lindb. 
Infobox OKNimi-testi OK: 
Naperovoikukka (Taraxacum laceratum) on asterikasvien (Asteraceae) heimoon ja voikukkien (Taraxacum) sukuun kuuluva kasvilaji.
Naperovoikukkaa on tavattu ainakin Suomesta ja Venäjältä. Sitä on havaittu muun muassa Karjalassa molemmin puolin rajaa sekä Inarista. Suomen puolella Karjalassa lajia on havaittu aiemmin harvinaisena Lieksasta ja sittemmin Kontiolahdelta. Venäjän puolelta lajia on löydetty ainakin Sortavalasta, Käkisalmelta sekä Äänislinnasta.
Aiheesta muualla

Suomen Lajitietokeskus: Naperovoikukka (Taraxacum laceratum)
Global Biodiversity Information Facility (GBIF): Taraxacum laceratum (englanniksi)
Ngozi

| Ngozi |
| --- | --- |
 Ngozi
 Koordinaatit: 2.9078°S, 29.8293°E 
Valtio:  Burundi
Maakunta:  Ngozin provinssi
Kunta:  Ngozin kunta
Väkiluku (2008):  39 884
Infobox OKVirheellinen NIMI-arvo: 
Ngozi on Burundin Ngozin provinssin hallintokeskus ja maan kolmanneksi suurin kaupunki. Se sijaitsee linnuntietä noin 73 kilometriä Bujumburasta koilliseen.
Ngozin väkiluku vuoden 2008 väestönlaskennassa 39 884 asukasta. Ngozin kunnassa, joka on yksi Ngozin maakunnan yhdeksästä kunnasta, asui tuolloin 120 557 ihmistä.
Norra Kytökäringen

Norra Kytökäringen
| --- | --- |
Sijainti:  60°4′22.00″N, 24°43′27.00″E, Espoo Uusimaa Suomi
Merialue:  Suomenlahti, Itämeri
Korkein kohta:  10 metriä
Pinta-ala:  0,011 km²
muokkaa - muokkaa wikitekstiä - muokkaa Wikidataa
Norra Kytökäringen on kalliosaari lounaisessa Espoossa Kytön linnakesaaren pohjoispuolella. Virallisessa kaupunginosajaossa Norra Kytökäringen kuuluu Suvisaaristoon. Se on osa Espoon eteläsaaristoa, joka puolestaan kuuluu ulkosaaristoon.
Norra Kytökäringen on eritoten harmaalokkien pesimäsaari. Muita lajeja on niukasti, niistä mainittakoon Suomenlahdella harvinaistunut riskilä. Norra Kytökäringen on enimmäkseen puutonta kalliota. Saaren niukkaan kasvistoon kuuluu muun muassa keltamaksaruoho, kultapiisku, rantanenätti ja rantatädyke. Rannat ovat eteläosan pientä jyrkännettä lukuun ottamatta silokalliota. Luoteisosaan on pystytetty loisto.
Noin kaksisataa metriä Norra Kytökäringenin eteläpuolella sijaitsee Södra Kytökäringen.
Södra Kytökäringen ja Norra Kytökäringen muodostavat yhdessä Kytön kanssa Kytön saariryhmän, joka on Espoon uloimpia maa-alueita. Kokonaisuuteen kuuluu myös Djupuddsklackenin kallioluoto välittömästi Kytön pääsaaren itäpuolella.
Aiheesta muualla

Tiedostopalvelu.maanmittauslaitos.fi
Paikkatietoalusta: Norra Kytökäringen
Norra Kytökäringen, Uusimaa, Suomi — Sunrise, Sunset, and Daylength
Foreca: Sää Norra Kytökäringen, Espoo
Nodirbek Abdusattorov

| Nodirbek Abdusattorov |
| --- | --- |
 Nodirbek Abdusattorov vuonna 2019.
Henkilötiedot
Syntynyt: 18. syyskuuta 2004 (ikä 20)
Kansalaisuus:  Uzbekistan
Shakinpelaaja
Titteli:  suurmestari
Elo-luku:  2713 (joulukuussa 2022) Fiden listan sijoitus 32.
Korkein Elo:  2713 (joulukuussa 2022)
Nodirbek Abdusattorov (s. 18. syyskuuta 2004) on uzbekistanilainen shakin suurmestari. Abdusattorov voitti nopean shakin maailmanmestaruuden vuonna 2021.
Peliura

Abdusattorov oli 13 vuoden, yhden kuukauden ja 11 päivän ikäisenä vuonna 2017 kaikkien aikojen toiseksi nuorin suurmestarin arvonimen saanut.
Joulukuussa 2021 Abdusattorovista tuli nopean shakin maailmanmestari. 13 pelatun kierroksen jälkeen hän oli tasoissa Magnus Carlsenin, Jan Nepomnjaštšin ja Fabiano Caruanan kanssa. Lopulta mestaruus ratkaistiin Abdusattorovin ja Nepomnjaštšin välillä kahdella pikashakkiottelulla, joista ensimmäinen päättyi tasan ja toinen Abdusattorovin voittoon. Hän kuului vuonna 2022 pelattujen 44. shakkiolympialaisten voittaneeseen Uzbekistanin joukkueeseen pöydässä numero yksi.[lähde? ]
Naperville

| Naperville |
| --- | --- |

 Koordinaatit: 41°44′59″N, 88°9′20″W 
Valtio:  Yhdysvallat
Osavaltio:  Illinois
Piirikunta:  DuPage
Hallinto:  
 – Pormestari:  A. George Pradel
Pinta-ala:  
 – Kokonaispinta-ala:  92 km²
 – Josta vettä:  0 km² (0,28 %)
Korkeus:  228 m
Väkiluku (2006):  147 776
 – Väestötiheys:  1402,1 as./km²
Aikavyöhyke:  UTC-6 (kesäaika UTC-5)
 
 www.naperville.il.us 
Infobox OKVirheellinen NIMI-arvo: 
Moser Tower
Naperville on kaupunki Yhdysvalloissa Illinois'n osavaltiossa. Se on väkiluvultaan osavaltion viidenneksi suurin kaupunki (143 661 asukasta 2009).
Kaupunki perustettiin vuonna 1831, kun Joseph Naper saapui alueelle. Vuonna 1890 se sai kaupungin oikeudet.[lähde? ]
Kaupungista ovat kotoisin Robert Zoellick, Evan Lysacek, Candace Parker ja Anthony Parker.[lähde? ]
Aiheesta muualla

Kuvia tai muita tiedostoja aiheesta Naperville Wikimedia Commonsissa
Virallinen kotisivu
Nazranin hyökkäys (2004)

Nazranin hyökkäys oli Šamil Basajevin johtamien tšetšeeni- ja inguušikapinallisten tekemä nopea hyökkäys Ingušiaan kuten Nazranin kaupunkiin yöllä 21. – 22. kesäkuuta 2004. Yli 200 kapinallista iskivät useisiin eri hallinnollisiin rakennuksiin tasavallassa. Hyökkääjien vallattua kaksi kuorma-autollista aseita ja ammuksia sisäministeriön rakennukselta he vetäytyivät takaisin Tšetšeniaan noin viisi tuntia kestäneiden taistelujen jälkeen.
Iskussa oli saanut surmansa yli 60 paikallista turvallisuusjoukkojen tai virkamiehistön jäsentä, heidän joukossaan esimerkiksi Ingušian sisäministeri Akubar Kostojev. Lisäksi surmansa sai noin 25 siviiliä.
Tausta

Nazran on  kaupunki Venäjän Ingušian tasavallassa. Se oli myös vuosien 1991 ja 2000 välillä tasavallan pääkaupunki. Viereisen Tšetšenian konfliktien aikana Nazran joutui useiden hyökkäysten ja pommi-iskujen kohteeksi. Niistä yksi suurimmista oli hyökkäys vuonna 2004. Vuoden 2004 hyökkäystä johti kapinallisia Venäjää vastaan taistelleita tšetšeenejä johtanut Šamil Basajev. Basajev oli tehnyt Nazranin hyökkäystä vastaavia yllättäviä iskuja Tšetšenian ulkopuolelle jo ennen Nazranin iskua. Esimerkiksi vuonna 1995 hän johti iskua Budjonnovskiin. Kapinalliset olivat vallanneet kaupungin sairaalan ja ottaneet panttivankeja. Lopulta he pääsivät palaamaan neuvottelujen jälkeen onnistuneesti takaisin Tšetšeniaan.
Iskua oli pidetty huomattavana kolauksena Venäjän ensimmäiselle sodalle Tšetšeniassa. Toisaalta Venäjän turvallisuusjoukot kehittivät vastaavien iskujen varalta omia turvallisuustoimiaan yksittäisten kohteiden, kuten hallinnollisten rakennusten turvallisuuden kehittämiseksi. Nazranin hyökkäyksessä kapinalliset muuttivat jonkin verran taktiikkaansa näiden muutosten takia. Basajevin tavoite Nazranissa oli vallata aseita hänen taistelijoilleen, sekä osoittaa tšetšeenikapinallisten toimintakykyä.
Hyökkäys

Hyökkäys alkoi yöllä 21. – 22. kesäkuuta 2004 ja siihen osallistui yli 100 kapinallista. Hyökkääjät kuuluivat useisiin eri alueen etnisiin ryhmiin ja monet heistä olivat inguušeja. He olivat naamioituneet paikallisten turvallisuusjoukkojen asuihin. Hyökkääjien kohteita Nazranissa olivat kaikkiaan 15 eri hallinnollista rakennusta, joihin lukeutuivat esimerkiksi Venäjän sisäministeriön rakennus ammusvarastoineen, Venäjän turvallisuuspalvelun (FSB) rakennus, Nazranin kunnallinen poliisitalo ja muut poliisin rakennukset ja tarkastuspisteet, sisäministeriön erikoisjoukkojen (OMON) tukikohta, sekä rajavartioston tukikohta. Nazranin vankilasta yritettiin vapauttaa 50 vankia. Nazranin lisäksi iskettiin kolmeen lähellä sijainneeseen kylään Karabulakissa, Septsovskajassa ja Janderessa.
Useisiin eri kohteisiin iskettiin yhtä aikaa ja hyökkääjät pystyivät myös improvisoimaan tilanteen mukaan. Esimerkiksi kun vankilalla hyökkäys ei onnistunut, hyökkääjät muuttivat nopeasti kohdettaan. Hyökkääjät pystyivät näin hankaloittamaan mahdollisia vastatoimia. Samaan aikaan teille pystytettiin tiesulkuja, joilla kulkijoilta kysyttiin heidän henkilötietojaan. Yksi Pohjois-Ossetiasta kaupunkiin lähetetty venäläinen sotilasosasto väijytettiin. Kaikkiaan taistelut kestivät noin viisi tuntia. Kun hyökkääjät olivat saaneet vallatuksi asevaraston sisäministeriön rakennuksella, he alkoivat poistua kaupungista. Mukana vetäytyvillä hyökkääjillä oli kaksi kuorma-autollista vallattuja aseita ja ammuksia, sekä noin 20 panttivangiksi otettua, joiden pääosa oli paikallisia liikennepoliiseja.
Seuraukset

Nazranin hyökkäys oli tšetšeenikapinallisten suurin isku Tšetšenian ulkopuolella sitten vuoden 1999. Iskun aikana surmansa oli saanut yli 60 poliisia, rajavartijaa, sekä paikallisia virkamiehiä. Heidän joukossaan oli esimerkiksi Ingušian sisäministeri Akubar Kostojev, sekä yleinen syyttäjä Mukharbek Buzurtanov. Surmansa oli saanut heidän lisäkseen noin 25 tavallista siviiliä, mukaan lukien yksi Yhdistyneiden kansakuntien työntekijä. Monet rakennukset, kuten sisäministeriön rakennus ja rautatieasema tuhoutuivat. Hyökkääjiä kuoli joidenkin paikallisten mukaan vain kaksi.
Hyökkäys herätti Ingušiassa harvinaisen suoraa kritiikkiä turvallisuusjoukkoja kohtaan. Venäjällä viranomaiset olivat useampaan otteeseen aikaisemmin kuvailleet tšetšeenikapinallisten joukkoja pieniksi. Tasavallan presidentti Murat Zjazikov vannoi, että iskut kostetaan nopeasti. Venäjän presidentti Vladimir Putin teki nopeasti vierailun alueelle ja lupaili lisäjoukkoja Ingušiaan.
Luettelo videopelin Persona 5 hahmoista

Tämä on luettelo videopelin Persona 5 hahmoista. Vuonna 2016 Atluksen julkaisema peli keskittyy lukio-opiskelijoihin, jotka toimivat Sydänten haamuvarkaina muuttaakseen rikollisten sydämet. Näillä rikollisilla on metaversumiksi kutsutussa ulottuvuudessa omat ”palatsit”, jotka kuvaavat heidän vääristyneitä näkemyksiään maailmasta. Pelin tapahtumien ajankohtaa ei ole määritelty ja vuosilukuna näytetään vain ”20XX”. Päivämäärät kuitenkin täsmäävät vuoden 2016 kalenterin kanssa.
Hiljainen protagonisti, jota pelaaja ohjaa ja jonka tämä itse nimeää (mutta tunnetaan myöhemmissä medioissa nimellä Ren Amamiya), joutuu pahoinpitelysyytteen vuoksi eroamaan edellisestä koulustaan ja muuttamaan Tokioon, jossa häntä tarkkaillaan vuoden ajan. Haamuvarkaiden muita jäseniä ovat Morgana, salaperäinen kissamainen olento, joka esittää todellisessa maailmassa protagonistin lemmikkiä; Ryuji Sakamoto, protagonistin paras ystävä ja temperamenttinen ongelmanuori; Ann Takamaki, protagonistin syrjäytynyt 1/4-amerikkalainen luokkatoveri; Yusuke Kitagawa, Kosein lukion taideopiskelija; Makoto Niijima, Shujinin akatemian oppilaskunnan puheenjohtaja; Futaba Sakura, taktisena tukijana toimiva antisosiaalinen tietotekniikkanero, sekä Haru Okumura, ruokateollisuusyhtiön toimitusjohtajan tytär. Muita merkittäviä henkilöitä ovat Goro Akechi, lukiolaisikäinen etsivä; Sae Niijima, yleinen syyttäjä ja Makoton isosisko; Masayoshi Shido, vaikutusvaltainen poliitikko, jonka protagonisti epäilee tavanneensa ennenkin; sekä Samettihuoneen isäntä Igor ja hänen assistenttinsa Caroline ja Justine. Lisäksi ryhmä saa pääsyn parempiin apuvälineisiin ja oppii tehokkaampia strategioita protagonistin viettäessä aikaa luottamushenkilöidensä (Confidants) kanssa. Kukin luottamussuhde yhden luottamushenkilön kanssa edustaa yhtä Tarot-korttien isoista arkanoista. Viimeinen niistä, Maailman arkana (The World Arcana), sen sijaan annetaan pelin lopussa ilman, että sitä ollenkaan käytetään. Toistuvana teemana pelissä ovat myös seitsemän kuolemansyntiä, kun jokaisen Haamuvarkaiden kohteen sanotaan edustavan yhtä niistä.
Sydänten haamuvarkaat

Pelin pelattavista hahmoista käytetään nimeä Sydänteen haamuvarkaat (engl. Phantom Thieves of Hearts). Heistä voi koota neljän hahmon ryhmän, joilla he liikkuvat palatseissa (Palaces), joissa heidän on selvitettävä tiensä varjojen läpi ja varastettava palatseista niiden aarteet (Treasures), joiden vieminen saa palatsia hallitsevan varjominän todellisen minän katumaan tekojaan. Koska aarteet ottavat fyysisen muodon vain kohteen tuntiessa itsensä uhatuiksi, Haamuvarkat jättävät aarrekammion löydettyään kohteelle todellisessa maailmassa käyntikortin, jossa nämä kertovat aikeistaan tämän suhteen. Mutta heidän on varastettava aarre samana päivänä, jona kohde lukee käyntikortin. Haamuvarkaat käyvät myös Mementosissa, kaikkien ihmisten yhteisessä palatsissa, jossa ovat kaikkien niiden ihmisten varjominät, joilla ei ole omia palatseja.